प्रताड़ित महिलाएं सुनवाई के वक्त मौके पर हाजिर रहंे: जेनब चंदेल
प्रदेशमहिला आयोग की अदालत शिमला में 16 से लेकर 18 मार्च तक लगेगी। महिला आयोग की अध्यक्ष जेनब चंदेल ने बताया कि इसमें सोलन, सिरमौर, मंडी और हमीरपुर जिले के मामले सुनवाई के लिए रखे गए है। उन्होंने कहा कि इसके लिए सभी वादी प्रतिवादी को सूचना दे दी है।
महिला आयोग की अध्यक्ष जैनब चंदेल का कहना है कि कुछ एक महिलाएं घर पर प्रताड़ित होने के बाद केस कर देती है, लेकिन वह स्वयं हाजिर नहीं होती है। ऐसे में सुनवाई करने में दिक्कतें पेश आती है। जो भी महिला है अगर उसके साथ कोई भी अत्याचार हो रहा है, तो मौके पर उनकी सुनवाई की जाती है। इसलिए वह स्वयं हाजिर हो। उन्होंने कहा कि यही नहीं आयोग की अदालत में प्रताड़ित पुरुष भी पहुंच रहे है। उन पुरुषों की सुनवाई भी महिला आयोग कर रहा है।
बिलासपुरमें लगाएंगे जागरूकता शिविर: महिलाआयोग की अध्यक्ष जेनब चंदेल का कहना है कि मार्च माह के आखिरी सप्ताह में बिलासपुर में महिलाओं के लिए जागरूकता शिविर लगाएंगी। उन्होंने कहा कि इससे जहां गांव की महिलाओं को सरकार की ओर से चलाई जा रही योजनाओं की जानकारी दी जाएगी। वहीं, महिलाओं को उनके अधिकार के प्रति भी जागरूक किया जाएगा। उन्होंने कहा कि भ्रूण हत्या, दहेज प्रथा के बारे में जागरूक करेंगी।
जागरूकता शिविर में महिला आयोग के अलावा संबधित विभागों के अधिकारी ,पुलिस, सुपरवाइजर सहित कई लोगों को आमंत्रित किया जाता है ताकि महिलाओं को सही तरह से जानकारी मिल सके जागरूक हो सके।
चंदेल ने कहा कि कई बार महिलाओं के साथ घर में ज्यादती होती है वह समाज के भय से बाहर नहीं निकल पाती है ऐसे में उन्हें जागरूक किया जाता है वह महिला थाना में जाकर शिकायत कर सकती है। उन्होंने कहा कि इससे पहले ऊना के दूर दराज गांव, सिरमौर,सहित कई जगह जागरूकता शिविर के माध्यम से लोगों को जागरूक कर चुकी है।
hin_Deva hin_Deva hin_Deva hin_Deva hin_Deva hin_Deva